Tallinna Kivimäe Põhikool

Tallinna Kivimäe Põhikool on eestikeelne üldhariduskool Tallinnas Nõmme linnaosas. Põhikooli aadress on Leegi 14. 

1990. aastast ilmub koolielu tutvustav ajaleht "Kivimäe kooli majaleht".

Ajalugu
Kivimäe kool ehitati Nõmme linnaarhitekt Friedrich Wendachi projekti järgi. Nurgakivi pandi majale 22. aprillil 1932 ja sisse koliti juba sama aasta 15. novembril.

Teise maailmasõja ajal anti koolihoone Saksa sõjaväe käsutusse ning õpilased suunati Hiiu algkooli. 1944. aasta sügisest algas hoones taas õppetöö. 1950. aastatel määrati igale Nõmme rajooni koolile šefid, kes pidid neid igati aitama (nt tegema remondi- ja ehitustöid). 29. kooli eest hoolitses Tööstuskombinaat.

1961. aastal valmis koolimaja kõrvale juurdeehitis algklasside tarvis. Täna paikneb seal ka söökla ja raamatukogu.

Nimed läbi aegade 
Varem on kool kandnud nimesid Kivimäe Algkool (alates 1932 6-klassiline), Tallinna 29. 7-aastane kool (1940), Tallinna 29. Mittetäielik Keskkool (1944, 7-klassiline), Tallinna 29. 8-klassiline Kool (1961) ja Tallinna 29. 9-klassiline Kool (1986). Alates 1990 kannab õppeasutus Tallinna Kivimäe Põhikooli nime.

Sümbolid 
Kivimäe kooli laulu "Mändide all vana maja..." komponeeris Anne Ermast.

Õppetöö 
Tallinna Kivimäe Põhikoolis on 9 klassi. Lisaks tegutsevad koolis pikapäevarühmad ning huvi- ja aineringid. Võõrkeelena õpitakse inglise ja vene keelt.

Kooli direktor on Maie Sepp ja õppealajuhataja on Lehti Rauk.

Kooli huvitegevus 
 Sõnakunst (1.–3. klass)
 Plokkflööt (3.–4. klass)
 Lauluring (4., 6., 8., 9. klass)
 Saksa keel (9. klass)
 Soome keel (6., 9. klass)
 Judo (1.–9. klass)
 Mõttemängud (1.–9. klass).

Koorilaul, rahvatants 
 Tallinna Kivimäe Põhikooli lastekoori. Dirigent Eva Lisa Markus
 Tallinna Kivimäe Põhikooli mudilaskoor. Asutatud 1957. aastal. 1.–4. klass. Dirigent Anne Ermast
 Tallinna Kivimäe Põhikooli poistekoor. 1.–4. klass. Dirigent Anne Ermast
 Tallinna Kivimäe Põhikooli õpetajate rahvatantsurühm. Juhendaja Tõnu Pomerants
 Tallinna Kivimäe Põhikooli 1.–4. klassi segarühm. Juhendaja Tõnu Pomerants.
 Tallinna Kivimäe Põhikooli segarühm Kivimäe Kivid. Asutatud 1998 aastal. 5.–9. klass. Juhendaja Tõnu Pomerants.

Ühissõidukiühendus 
Ligipääs ühistranspordiga Tallinna Kivimäe Põhikoolile on lähim Pärnu maanteelt buss nr 27 (Harkujärve – Laagri alevik) peatusest Laane. Kadaka puiesteel Õitse peatuses peatuvad bussid nr 10 (Väike–Õismäe – Vana-Pääsküla), 20 (Reisisadam (D–terminal) – Pääsküla jaam) ja 20A (Viru keskus – Laagri alevik).

Tuntumaid kooli vilistlasi 
 Voldemar Panso
 Eno Raud
 Erast Parmasto
 Arvo Rõõmusoks
 Harri Ling
 Hans-Voldemar Trass
 Mati Eliste
 Rein Karemäe
 Andrus Pork
 Hardo Aasmäe
 Ivar Hallop
 Viiu Härm
 Tõnu Õnnepalu
 Kalle Sepp

Viited

Kirjandus
 Ilse Remmel. Mälestusi Kivimäe koolist 1936-1971 / Nõmme koolilood. Tallinn : Nõmme Linnaosa Valitsus, 2004, lk 138–141
 Kivimäe Kool 70. Tallinn : Kivimäe Põhikool, 2002
 Kivimäe Kool 75. Tallinn : Kivimäe Põhikool, 2007

Artiklid 
 Lilian Aun. Soome keele eksamist põhikoolis : (Kivimäe Põhikooli näitel) / Soome keele aineraamat. Rootsi keele aineraamat. Tallinn : Eesti Vabariigi Haridusministeerium, 1997, lk 57–59.
 Koolivalmidus – mis, miks ja kuidas? : (28. apr. 1998 toimus Kivimäe Põhikoolis koolivalmiduse teabepäev / sõnavõtte refereeris Mari Teinemaa) / Õpetajate Leht 29. mai 1998, lk 10–11.
 Mari Teinemaa; Margus Pillau. Kivimäe kool tähistab sünnipäeva / Õpetajate Leht 27. september 2002, lk 14.
 Kivimäe põhikool tähistas laupäeval 70. sünnipäeva / Eesti Päevaleht : Tallinn 7.oktoober 2002, lk 8.
 Kivimäe kooli head tulemused / Nõmme Sõnumid 22. aprill 2005, lk 4
 Marko Põldroos. Kivimäe põhikoolis on edukad mälumängurid / Nõmme Sõnumid 16. detsember 2005, lk 2.
 Raile Rauk. Tere, kallis Kivimäe kool! / Nõmme Sõnumid 24. november 2006, lk 5.
 Lehti Rauk. Kivimäe kool – me mesipuu : Tallinna Kivimäe Põhikool 75 / Õpetajate Leht 16. november 2007, lk 14

Välislingid 
  Kooli koduleht
 Tallinna Haridusameti / Tallinna Haridusasutused / Tallinna Kivimäe Põhikool
 Tallinna Kivimäe Põhikooli arengukava 2008–2010.
 Tallinna Kivimäe Põhikooli tegevusnäitajad. Haridus- ja Teadusministeerium

Tallinna koolid
Nõmme linnaosa ehitised